Amerika først

Amerika først (engelsk: America First) er en politikk og et slagord i USA. Det var en isolasjonistisk politikk i mellomkrigstida og tatt i bruk på nytt av Donald Trump fra 2015.

1914–1941 

America First ble brukt som slagord både av demokratiske og republikanske politikere. Etter at første verdenskrig brøt ut, brukte den demokratiske president Woodrow Wilson America First for å beskrive sin nøytralitetspolitikk. Det samme gjorde journalisten og den seinere avismagnaten William Randolph Hearst.  Slagordet ble også brukt av den republikanske senator Warren G. Harding i presidentvalgkampen i 1920, som han gikk seirende ut av.

America First-komiteen (AFC), med Charles Lindbergh som den mest kjente talsperson, var en pressgruppe som førte en kampanje imot at USA skulle involvere seg i andre verdenskrig. Den arbeidet for isolasjonisme og imot at USA skulle involvere seg internasjonalt. Gruppen hadde  medlemmer i 450 avdelinger og gjorde slagordet America First populært. Mye av gruppens retorikk var antisemittisk og pro-fascistisk, men gruppen hadde en variert medlemsmasse. Gruppen ble oppløst 10. desember 1941, tre dager etter det japanske angrepet på Pearl Harbor.

Den paleokonservative Pat Buchanan, som bl.a. deltok som kandidat ved republikanernes primærvalg i 1992 snakket positivt om America First-komiteen og brukte selv America First som slagord.

Trump 
Donald Trump, som hadde møtt Pat Buchanan i Reformpartiets primærvalg i 2000, begynte å bruke Buchanans slagord i 2015. 

I begynnelsen av Trump-kampanjen ble Trump markedsført som en nasjonalist som ville sette Amerika først. Kampanjelederen Corey Lewandowski (som seinere ga ut ei bok med tittelen) brukte frasen i kampanjen, og både Sarah Palin og Chris Christie brukte America First i sine støtteerklæringer for Trump. Trump la selv inn slagordet i sine daglige opptredener etter et intervju med David E. Sanger i The New York Times i mars 2016.

Trump fulgte i valgkampen opp med at America First ville være et overordnet tema i hans regjering, og han frontet nasjonalisme og isolasjonisme. Etter at Trump ble valgt til president, ble Amerika først en offisiell utenrikspolistisk doktrine fra Donald Trumps regjering. Trump brukte America First i sin innsettelsestale 20. januar 2017. I en meningsmåling fra Politico/Morning Consult sa 65% of amerikanerne at de reagerte positivt på Trumps America First i innsettelsestalen, mens 39% mente talen var dårlig. Slagordene Make America Great Again og America First ble begge brukt i tittelen på Trumpregjeringens forslag til statsbudsjett for 2018. Det refererte til forslaget om å bruke mer på militæret, mer på innenlands sikkerhet og på veteraner og mindre på utgifter utenlands, og den hadde et mål om å oppnå budsjettbalanse i løpet av ti år.

Referanser 

Politiske bevegelser i USA
Mottoer
Donald Trump